CELEX: 31989R3835
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3835/89 της Επιτροπής της 20ής Δεκεμβρίου 1989 για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου

Avis juridique important

|

31989R3835

Κανονισμός (ΕΟΚ) αριθ. 3835/89 της Επιτροπής της 20ής Δεκεμβρίου 1989 για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου  

Επίσημη Εφημερίδα αριθ. L 372 της 21/12/1989 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 3835/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 5γ παράγραφος 7,  Εκτιμώντας:  ότι το άρθρο 3α του κανονισμού (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1117/89 (4), καθορίζει τους όρους με τους οποίους οι ειδικές ποσότητες αναφοράς χορηγούνται στους παραγωγούς οι οποίοι, λόγω υποχρεώσεως που ανέλαβαν βάσει του κανονισμού (ΕΟΚ) αριθ. 1078/77 του Συμβουλίου της 17ης Μαΐου 1977 περί συστάσεως καθεστώτος πριμοδοτήσεων για τη μη διάθεση σε εμπορία του γάλακτος και των γαλακτοκομικών προϊόντων και την αναδιάρθρωση των αγελών βοοειδών γαλακτοπαραγωγής (5), όπως τροποποιήθηκε τελευταία από τον κανονισμό (ΕΟΚ) αριθ. 1300/84 (6), δεν μπόρεσαν να λάβουν τις ποσότητες στα πλαίσια του γενικού καθεστώτος της συμπληρωματικής εισφοράς· ότι ο κανονισμός (ΕΟΚ) αριθ. 1546/88 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1033/89 (8), καθόρισε τις λεπτομέρειες της εφαρμογής αυτής·  ότι ο κανονισμός (ΕΟΚ) αριθ. 766/89 του Συμβουλίου (9) για τον καθορισμό, για την περίοδο από την 1η Απριλίου 1989 έως τις 31 Μαρτίου 1990, του κοινοτικού αποθέματος για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68, καθόρισε αυτή σε 1 043 000 τόνους εκ των οποίων 443 000 τόνοι χορηγήθηκαν ήδη στα ίδια κράτη μέλη με εκείνα που χορηγήθηκαν κατά τις προηγούμενες περιόδους εφαρμογής· ότι πρέπει να εξασφαλισθεί η κατανομή του δεύτερου μέρους του κοινοτικού αποθέματος των 600 000 τόνων, που προορίζεται στους παραγωγούς των οποίων το δικαίωμα χορηγήσεως μιας ειδικής ποσότητας αναφοράς αναγνωρίσθηκε δυνάμει του άρθρου 3α του κανονισμού (ΕΟΚ) αριθ. 857/84, εντός του ανωτάτου ορίου για το δικαίωμα αυτό, αναλογικά με τις υποβληθείσες αιτήσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 το τρίτο εδάφιο στοιχείο β) του κανονισμού (ΕΟΚ) αριθ. 1546/88 προστίθεται το ακόλουθο εδάφιο:  «Οι ποσότητες που προκύπτουν από την εφαρμογή του προηγουμένου εδαφίου κατανέμονται ως εξής:  - Βέλγιο 5 510,548 τόνοι  - Δανία 8 064,452 τόνοι  - Γερμανία 135 000 τόνοι  - Γαλλία 53 672 τόνοι  - Ιρλανδία 98 880,9 τόνοι  - Λουξεμβούργο 674,094 τόνοι  - Κάτω Χώρες 40 141,172 τόνοι  - Ηνωμένο Βασίλειο 160 289,521 τόνοι»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 118 της 29. 4. 1989, σ. 10.  (5) ΕΕ αριθ. L 131 της 26. 5. 1977, σ. 1.  (6) ΕΕ αριθ. L 125 της 12. 5. 1984, σ. 3.  (7) ΕΕ αριθ. L 139 της 4. 6. 1988, σ. 12.  (8) ΕΕ αριθ. L 110 της 21. 4. 1989, σ. 27.  (9) ΕΕ αριθ. L 84 της 29. 3. 1989, σ. 6.